ডেথ অব আ সেলসম্যান

ডেথ অব আ সেলসম্যান () হল মার্কিন নাট্যকার আর্থার মিলার রচিত ১৯৪৯ সালের মঞ্চনাটক। ১৯৪৯ সালের ফেব্রুয়ারি মাসে ব্রডওয়ের মরস্কো থিয়েটারে নাটকটির উদ্বোধনী মঞ্চায়ন হয় এবং ৭৪২ বার মঞ্চস্থ হয়। ১৯৪০-এর দশকের শেষভাগে ব্রুকলিনের পটভূমিতে রচিত দুই অঙ্কের এই বিয়োগান্ত নাটকটি এর মুখ্য চরিত্র উইলি লোম্যানের স্মৃতির পূর্ণাঙ্গতা, স্বপ্ন ও যুক্তিতর্কের মধ্য দিয়ে বর্ণিত হয়েছে। উইলি তার জীবন নিয়ে হতাশ এবং বার্ধক্যে উপনীত হচ্ছেন। এই নাটকে মার্কিন স্বপ্ন, সত্যের ব্যবচ্ছেদ ও অবিশ্বাসের মত বিভিন্ন বিষয়বস্তু ওঠে এসেছে। এটি ১৯৪৯ সালে নাটকে পুলিৎজার পুরস্কার এবং শ্রেষ্ঠ মঞ্চনাটক বিভাগে টনি পুরস্কার অর্জন করে। কয়েকজন সমালোচক নাটকটিকে বিংশ শতাব্দীর অন্যতম সেরা নাটক বলে গণ্য করে থাকেন।

এটি বিশ্বের জনপ্রিয় মঞ্চনাটকগুলোর একটি। উদ্বোধনী মঞ্চায়নের পর থেকে নাটকটি ব্রডওয়েতে পাঁচবার পুনঃমঞ্চায়ন হয়েছে, তন্মধ্যে শ্রেষ্ঠ পুনঃমঞ্চায়নের জন্য তিনবার টনি পুরস্কার অর্জন করে। নাটকটিকে দশবার চলচ্চিত্ররূপ দেওয়া হয়েছে, তন্মধ্যে উল্লেখযোগ্য হল ১৯৫১ সালের চলচ্চিত্ররূপ, এতে শ্রেষ্ঠাংশে অভিনয় করেন ফ্রেড্রিক মার্চ। ১৯৯৯ সালে নিউ ইয়র্কারের নাট্য সমালোচক জন লার বলেন ১১ মিলিয়ন কপি বিক্রি হওয়া নাটকটি "সম্ভবত প্রকাশিত সবচেয়ে সফল আধুনিক নাটক।"

 চরিত্রাবলি ও অভিনয়শিল্পীদল 
উল্লেখযোগ্য চরিত্রাবলি
 চরিত্র ব্রডওয়ে ব্রডওয়ে পুনঃমঞ্চায়ন রয়্যাল শেকসপিয়ার ব্রডওয়ে পুনঃমঞ্চায়ন ব্রডওয়ে পুনঃমঞ্চায়ন ব্রডওয়ে পুনঃমঞ্চায়ন ব্রডওয়ে পুনঃমঞ্চায়ন১৯৪৯১৯৭৫১৯৮০১৯৮৪১৯৯৯২০১২২০২২ উইলি লোম্যানলি জে. কবজর্জ সি. স্কটবব পেকডাস্টিন হফম্যানব্রায়ান ডেনেহিফিলিপ সিমোর হফম্যানওয়েন্ডেল পিয়ার্স  লিন্ডা লোম্যানমিলড্রেড ডানকটেরিসা রাইটফ্রান্সেস্কা এনিসকেট রেইডএলিজাবেথ ফ্রাঞ্জলিন্ডা এমন্ডশ্যারন ডি. ক্লার্ক  বিফ লোম্যানআর্থার কেনেডিজেমস ফারেন্টিনোমাইকেল ম্যালোনিজন মালকোভিচকেভিন অ্যান্ডারসনঅ্যান্ড্রু গারফিল্ডক্রিস ডেভিস হ্যাপি লোম্যানক্যামেরন মিচেল হার্ভি কাইটেল  পল গ্রিনউড  স্টিফেন ল্যাং  টেড কোচ  ফিন উইটরক  তৃতীয় ম্যাকিনলি বেলচার  আঙ্কল বেন টমাস ক্যালমার্স  জ্যাক সোম্যাক  পিটার গিনেস  স্টিভ পিকারিং  লুইস জোরিখ  জন গ্লোভার  আন্দ্রে ডি শিল্ডস  বার্নার্ড জো মারোস লুইস জে. স্টাডলেন  শন স্কট  ডেভিড চ্যান্ডলার  রিচার্ড টমসন ফ্রান ক্রাঞ্জ  স্টিফেন সটকিং চার্লি হাওয়ার্ড স্মিথ  জেমস গ্রিন  পল মরিয়ার্টি  চার্লস ডারনিং  হাওয়ার্ড উইট বিল ক্যাম্প  ডেলানি উইলিয়ামস  মিস ফ্রান্সিস নেওমি স্টিভেন্স রোজালিন কান হেলেন মিরেনক্যাথরিন রোসেটার  কেট বাডেক মলি প্রাইস  লিন হাউলি

অন্যান্য মাধ্যমে উপযোগকরণ
 ১৯৫১: স্ট্যানলি রবার্টস কর্তৃক উপযোগকৃত ও লাৎস্লো বেনেডেক পরিচালিত মার্কিন চলচ্চিত্র। বেনেডেক শ্রেষ্ঠ পরিচালক বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেতা (ফ্রেড্রিক মার্চ), শ্রেষ্ঠ পার্শ্ব অভিনেতা (কেভিন ম্যাকার্থি), শ্রেষ্ঠ পার্শ্ব অভিনেত্রী (মিলড্রেড ডানক), শ্রেষ্ঠ সঙ্গীত, নাট্যধর্মী বা হাস্যরসাত্মক চলচ্চিত্রের সুরায়োজন ও শ্রেষ্ঠ চিত্রগ্রহণ, সাদাকালো বিভাগে একাডেমি পুরস্কারের মনোনয়ন লাভ করে।
 ১৯৬০: থিওডোর ভোল্‌ফোভিচ পরিচালিত সোভিয়েত চলচ্চিত্র।
 ১৯৬১: এন হান্ডেলসরেসান্ডেস ডোড (En Handelsresandes död) শীর্ষক সুয়েডীয় চলচ্চিত্র। হান্স আব্রামসন পরিচালিত এই চলচ্চিত্রে শ্রেষ্ঠাংশে অভিনয় করেন কলবিয়োর্ন ক্‌নুডসেন।
 ১৯৬৮: ডের টড আইন্স হান্ডলুংসরাইসেন্ডেন (Der Tod eines Handlungsreisenden) শীর্ষক জার্মান চলচ্চিত্র। গেরহার্ড ক্লিঙ্গেনবের্গ পরিচালিত এই চলচ্চিত্রে শ্রেষ্ঠাংশে অভিনয় করেন হাইনৎস রুমান।
 ১৯৬৬ (সিবিএস): আলেক্স সিগাল পরিচালিত এবং লি জে. কব, জিন ওয়াইল্ডার, মিলড্রেড ডানক, জেমস ফারেন্টিনো, কারেন স্টিল, ও জর্জ সিগাল অভিনীত টিভি চলচ্চিত্র।
 ১৯৬৬ (বিবিসি): অ্যালান কুক পরিচালিত এবং রড স্টাইগার, বেট্‌সি ব্লেয়ার, টনি বিল, ব্রায়ান ডেভিস ও জস অকল্যান্ড অভিনীত টিভি চলচ্চিত্র।
 ১৯৭৯: এন হান্ডেলসরেসান্ডেস ডোড (En Handelsresandes död) শীর্ষক সুয়েডীয় চলচ্চিত্র। বো ভিডারবের্গ পরিচালিত এই চলচ্চিত্রে শ্রেষ্ঠাংশে অভিনয় করেন কার্ল-গুস্টাফ লিন্ডস্টেট।
 ১৯৮৫: ভোল্কার শ্লোনডর্ফ পরিচালিত এবং ডাস্টিন হফম্যান, কেট রেইড, জন মালকোভিচ, স্টিফেন ল্যাং ও চার্লস ডার্নিং অভিনীত মার্কিন চলচ্চিত্র।
 ১৯৯৬: ডেভিডে থ্যাকার পরিচালিত এবং ওয়ারেন মিচেল, রোজম্যারি হ্যারিস, ইয়ান গ্লেন ও ওয়েন টিল অভিনীত ব্রিটিশ টিভি চলচ্চিত্র।
 ২০০০: কার্ক ব্রাউনিং পরিচালিত এবং ব্রায়ান ডেনেহি, এলিজাবেথ ফ্রাঞ্জ, রন এল্ডার্ড, টেড কোচ, হাওয়ার্ড উইট ও রিচার্ড টমসন অভিনীত মার্কিন টিভি চলচ্চিত্র।
 ২০০৮: ফিলিপ সিমোর হফম্যান অভিনীত মার্কিন চলচ্চিত্র সাইনেকডোশ, নিউ ইয়র্ক-এ অন্তর্গত নাটক।
 ২০১৫: বিবিসি রেডিও ৩-এ প্রচারিত হাওয়ার্ড ডেভিস পরিচালিত এবং ডেভিড সুচেত ও জো ওয়ানামেকার অভিনীত বেতার নাটক।
 ২০১৬: আসগর ফরহাদি পরিচালিত ইরানি/ফরাসি চলচ্চিত্র ফরুশান্দে (Forushande)-এ অন্তর্গত নাটক।

তথ্যসূত্র

বহিঃসংযোগ

 Death of a Salesman Summary

 , by Joyce Carol Oates


  (archive)
  (archive)
  (archive)
  (archive)

বিষয়শ্রেণী:১৯৪৯-এর নাটক
বিষয়শ্রেণী:আর্থার মিলার রচিত নাটক
বিষয়শ্রেণী:বিয়োগান্ত নাটক
বিষয়শ্রেণী:ভাইকিং প্রেসের বই
বিষয়শ্রেণী:আত্মহত্যা সম্পর্কে কল্পকাহিনী
বিষয়শ্রেণী:১৯৪০-এর দশকের পটভূমিতে নাটক
বিষয়শ্রেণী:নিউ ইয়র্ক সিটির পটভূমিতে নাটক
বিষয়শ্রেণী:ব্রডওয়ে মঞ্চনাটক
বিষয়শ্রেণী:চলচ্চিত্রে উপযোগকৃত মার্কিন নাটক
বিষয়শ্রেণী:টনি পুরস্কার বিজয়ী নাটক
বিষয়শ্রেণী:ড্রামা ডেস্ক পুরস্কার বিজয়ী নাটক
বিষয়শ্রেণী:নিউ ইয়র্ক ড্রামা ক্রিটিকস সার্কেল পুরস্কার বিজয়ী
বিষয়শ্রেণী:পুলিৎজার পুরস্কার বিজয়ী নাটক